text: نئی دہلی،08اگست،انڈین انسٹی ٹیوٹ آف فارن ٹریڈ(آئی آئی ایف ٹی) کے 53 ویں جلسہ تقسیم اسناد کا آج یعنی 8 اگست 2019 کو نئی دہلی میں واقع انسٹی ٹیوٹ کے کیمپس میں انعقاد ہوا۔ ہاؤسنگ اور شہری امور کے وزیر مملکت (آزادانہ چارج) اور شہری ہوابازی اور صنعت وتجارت کے وزیر مملکت جناب ہردیپ سنگھ پوری نے فارغ التحصیل ہونے والے طلباء کو پی ایچ ڈی ، فُل ٹائم ایم بی اے ، ویک اینڈ ایم بی اے پروگرام، انٹرنیشنل بزنس میں ایگزیکیٹو پوسٹ گریجویٹ ڈپلوما اور ایکسپورٹ امپورٹ مینجمنٹ کورسز کے لئے ڈگریاں تقسیم کیں۔جلسہ تقسیم اسناد میں آئی آئی ایف ٹی کے بورڈ آف مینجمنٹ کے نمایاں اراکین ، آئی آئی ایف ٹی کے صدور شعبہ اور دیگر معززین نے شرکت کی۔